**Fundargerð**

**Annar fundur stjórnar félags húseigenda við Hlíðarþúfur á árinu 2017, haldinn 22. mars.**

**Mættir; Gunnar, Sigríður, Jón Björn og Guðni, sem ritaði fundargerð**

**Efni:**

1. **Kaldárselsvegur - deiliskipulag**
2. **Reiðgerði**
3. **„Góugleði“**
4. **Aðalfundur húseigendafélagsins**
5. **Önnur mál**
6. Haldinn verður kynningarfundur þriðjudaginn 28. mars kl 17 að Norðurhellu 2, 221 Hafnarfirði þar sem eftirfarandi verður kynnt:  
     
   **Nýtt deiliskipulag fyrir Kaldárselsveg sem afmarkast frá Sörlatorgi að Hlíðarþúfum**  
   *Tillaga að nýju deiliskipulagi ásamt greinagerð með umhverfismati verður kynnt ásamt breytingu á mörkum deiliskipulagsáætlana fyrir Mosahlíð og Ásland 3 skv. 4. mgr. 40.gr. skipulagslaga nr. 123/2010.*   
     
   ***Nýtt deiliskipulag fyrir Ásvallabraut – tenging Valla og Áslands.***   
   *Tillaga að nýju deiliskipulagi ásamt greinagerð með umhverfismati verður kynnt ásamt óverulegri breytingu á mörkum aðliggjandi deiliskipulagsáætlana fyrir Ásland 3.áfanga, hestasvæði Hlíðarþúfum og Skarðshlíð skv. 4 .mgr. 40. gr. skipulagslaga nr. 123/2010.*   
     
   Fjöldi fasteignaeigenda í Hlíðarþúfum eru vel yfir 100 talsins og vonast stjórn húsfélagsins eftir að sem flestir sjái sér fært að mæta á þennan fund þar sem afar mikilvægt mál er um að ræða fyrir framtíð byggðar í Hlíðarþúfum og samskipti hestamanna við íbúa hverfisins í fjallinu.

Stjórn Húsfélagsins er hlynnt þeirri niðurstöðu sem kynnt verður á kynningarfundinum. Lega fyrirhugaðrar akbrautar hefur lágmarks áhrif á hesthúsabyggðina en á fundi sem stjórn átti með aðilum frá Hafnarfjarðarbæ var lögð á það áhersla að brautin verði afgirt svo að hestar sem kynnu að sleppa úr höndum eigenda sinna yrðu ekki í hættu.

1. Búið er að kaupa þrjá ljóskastara til að setja upp í reiðgerðinu. Aðeins á eftir að setja upp staura og grafa fyrir rafmagni. Framkvæmdir hafa tafist af óviðráðanlegum orsökum en vonir standa til að hægt verði að ljúka þeim á næstu vikum.
2. Aðalfundur húsfélagsins. Á síðasta aðalfundi, sem haldinn var síðastliðið haust, var ákveðið að hafa aðalfundi framvegis að vori en ekki síðar en fyrir lok aprílmánaðar og er stefnt að því að svo verði.
3. Hugmyndir eru uppi um að húseigendur hittist til að gera sér glaðan dag saman. Formleg samkoma, „Góugleði“ var haldin fyrir tveimur árum síðan með mat, drykk og gleði og tókst vel. Rætt var um á fundinum að þar sem svo langt er liðið á vorið væri tilvalið að tengja hreinsunarátak í byrjun maí og samkomu húseiginda

Önnur mál:

\*Gjaldkeri félagsins upplýsti að 111 húseigendum af 113 hafi borgað húsfélagsgjöldin.

\*Ástand margra húsa í Hlíðarþúfum er afar slæmt. Mörg hús þarfnast sárlega málningar og þakkantar eru lélegir og vantar hreinlega á nokkur hús. Þá er umhverfið okkur að mörgu öðru leyti á þann veg að betur mætti fara. Stjórnin hefur hugmyndir um að gera verulegt átak í umhverfismálum á fyrstu dögum maí-mánaðar. Það er þó ekki framkvæmanlegt nema eigendur húsanna hafi metnað til að gera umhverfið snyrtilegra. Rætt var um að blása til sóknar nokkur kvöld í röð og enda svo á einni alsherjar vorgleði annað hvort í salnum á Sörlastöðum eða í reiðgerðinu með grillveislu eða öðru skemmtilegu. Þetta mál verður til umræðu á aðalfundinum sem ráðgerður er seinni hluta apríl.

gk